న్యూఢిల్లీ : నోట్ల రద్దు దెబ్బకు చతికిలబడిన ఆర్థిక రంగంలో, వృద్ధిగమనం ఎలా ఉంటుంది? ఆర్బిఐ గవర్నర్ ఉర్జిత పటేల్ అంచనా ప్రకారం.. ఇంగ్లీష్ అక్షరం ‘‘వి’’ ఆకారంలో ఉంటుంది. అంటే ఆర్థిక వృద్ధి ఎంత వేగంగా పడిపోతుందో, అంతేవేగంగా మళ్లీ పైకి దూసుకుపోతుంది. పడిపోయిన తర్వాత కొంతకాలంపాటు ముక్కుతూ మూలుగుతూ, పాకుతూ ముందుకుసాగడం ఉండదన్నమాట. అయితే కొందరు ఆర్థికవేత్తలు, అంతర్జాతీయ సంస్థలు మాత్రం ఆర్థిక రంగంలో వృద్ధి గమనం ఇంగ్లీష్ అక్షరం ‘యు’ షేపులో ఉంటుందని చెబుతున్నారు. అంటే పడిపోయిన తర్వాత కొంతకాలం మందగమనం కొనసాగుతుంది. తర్వాతనే నిదానంగా మళ్లీ పైకిలేస్తుంది. అక్టోబర్-డిసెంబర్ త్రైమాసికానికి సంబంధించి ప్రభుత్వం ప్రకటించిన డేటా చూస్తే ఆర్బిఐ గవర్నర్ అంచనానే కరెక్ట్ అనిపిస్తుంది. ఈ త్రైమాసికంలో ఆర్థిక వృద్ధి 7 శాతం ఉన్నట్టు సిఎ్సఒ ప్రకటించిన విషయం తెలిసిందే. అయితే ఈ డేటాను పలువురు ఆర్థికవేత్తలు విశ్వసించడం లేదు.
newdhilly : notla raddu debbaku chatikilabadina aardhika rangamlo, vruddhigamanam ela untundi? arbi gavarnar urjita patel anchana prakaaram.. ingleesh aksharam ‘‘vi’’ aakaaramlo untundi. ante aardhika vruddhi entha vegamgaa padipotundo, antevegamgaa malli paiki doosukupotundi. padipoyina tarvaata kontakaalampaatu mukkutuu moolugutuu, paakutuu mundukusaagadam undadannamaata. ayithe kondaru aardhikavettalu, antarjaatiiya samsthalu maatram aardhika rangamlo vruddhi gamanam ingleesh aksharam ‘yu’ shepulo untundani chebutunnaru. ante padipoyina tarvaata kontakaalam mandagamanam konasaagutundi. tarvatane nidaanamgaa malli paikilestundi. actober-dissember traimaasikaaniki sambandhinchi prabhutvam prakatinchina data chuste arbi gavarnar anchanaane correct anipistundi. ee traimaasikamlo aardhika vruddhi 7 saatam unnattu csa prakatinchina vishayam telisinde. ayithe ee detanu paluvuru aardhikavettalu viswasinchadam ledu.